Source: https://www.kpas.sk/zodpovednost/poistenie-zodpovednosti-za-skodu-sposobenu-v-suvislosti-s-vykonavanim-statnej-sluzby
Timestamp: 2019-09-18 09:11:37+00:00
Document Index: 8781555

Matched Legal Cases: ['§ 166', '§ 168', '§ 159', '§ 162', '§ 134', '§ 136']

Poistenie zodpovednosti za škodu spôsobenú v súvislosti s vykonávaním štátnej služby
Podobne ako zamestnanec v komerčnej sfére, aj pri výkone štátnej služby je dôležité byť chránený pred škodou, ktorú môžete počas svojej činnosti spôsobiť služobnému úradu. Náhrada škody sa môže vyšplhať až do štvornásobku vášho platu, a to je dôvod, prečo sa neoplatí riskovať.
Poistenie zodpovednosti za škodu spôsobenú v súvislosti s vykonávaním štátnej služby slúži pre prípad vzniku zodpovednosti za škodu spôsobenú:
štátnym zamestnancom v štátno-zamestnaneckom pomere, ktorú je povinný nahradiť služobnému úradu podľa § 166 až § 168 zákona č. 55/2017 Z. z. o štátnej službe v platnom znení, pokiaľ táto zodpovednosť vznikla výhradne pri výkone štátnej služby;
príslušníkom policajného zboru, zboru väzenskej a justičnej stráže Slovenskej republiky a železničnej polície, ktorú je povinný nahradiť služobnému úradu podľa § 159 až § 162 zákona č. 73/1998 Z. z. o štátnej službe v platnom znení, pokiaľ táto zodpovednosť vznikla výhradne v služobnom pomere pri výkone štátnej služby a plnení úloh zboru v rozsahu pôsobnosti ustanovenej týmto zákonom;
príslušníkom hasičského a záchranného zboru, ktorú je povinný nahradiť služobnému úradu podľa § 134 až § 136 zákona č. 315/2001 Z. z. o Hasičskom a záchrannom zbore v platnom znení, pokiaľ táto zodpovednosť vznikla výhradne v služobnom pomere pri výkone štátnej služby a plnení úloh zboru v rozsahu pôsobnosti ustanovenej týmto zákonom.
Poistenie môže uzavrieť každý zamestnanec v štátno-zamestnaneckom pomere, príslušník policajného zboru, zboru väzenskej a justičnej stráže Slovenskej republiky a železničnej polície alebo príslušník hasičského a záchranného zboru.
Čo mám poistené v rámci zodpovednosti za škodu spôsobenú v súvislosti s vykonávaním štátnej služby?
Poistenie sa vzťahuje na zodpovednosť za škody spôsobené výhradne pri plnení úloh v služobnom úrade v príslušnom odbore štátnej služby, ktoré zahŕňajú:
rozhodovanie;
kontrolu;
odbornú prípravu rozhodnutí;
odbornú prípravu návrhov zákonov a ostatných všeobecných právnych predpisov;
odbornú prípravu podkladov na vykonávanie štátnych záležitostí.
K poistnej zmluve je možné dojednať aj pripoistenie škôd na zverenom dopravnom prostriedku zamestnávateľa, ktorá vznikla vedením tohto dopravného prostriedku pri plnení pracovných povinností.
Príslušník policajného zboru, zboru väzenskej a justičnej stráže Slovenskej republiky a železničnej polície
Poistením je krytá zodpovednosť poisteného za škodu, ktorú spôsobil a za ktorú zodpovedá služobnému úradu zavineným porušením svojich povinností výhradne pri výkone štátnej služby alebo v priamej súvislosti s ním. Plnenie môže byť poskytnuté až do výšky poistnej sumy dohodnutej v poistnej zmluve. Na každom plnení zo škodovej udalosti sa podieľate spoluúčasťou vo výške 10 % z vypočítanej výšky poistného plnenia. K poistnej zmluve je možné dojednať aj pripoistenie škôd na zverenom dopravnom prostriedku zamestnávateľa, ktorá vznikla vedením tohto dopravného prostriedku pri plnení pracovných povinností.
Príslušník hasičského a záchranného zboru
Poistenie začína dňom uvedeným v poistnej zmluve. Končí uplynutím doby dohodnutej v poistnej zmluve, písomnou výpoveďou jednej zo zmluvných strán, dohodou medzi poistníkom (osoba, ktorá s poisťovňou uzatvorila poistnú zmluvu) a poisťovňou, skončením pracovného pomeru poisteného (štátny zamestnanec), ukončením služobného pomeru príslušníka policajného zboru, zboru väzenskej a justičnej stráže SR a železničnej polície, ukončením alebo zánikom služobného pomeru príslušníka hasičského a záchranného zboru či nezaplatením poistného v zákonom stanovej lehote.
Platby za poistenie zodpovednosti za škodu spôsobenú v súvislosti s vykonávaním štátnej služby
Poistné môžete platiť jednorazovo, ročne, polročne alebo štvrťročne. Periodicitu platby si môžete nastaviť podľa vašich preferencií. Počas poistného obdobia si môžete periodicitu platby poistného zmeniť prostredníctvom určeného tlačiva.
Uplatnenie nároku na náhradu škody voči škodcovi – poistenému (všeobecná zodpovednosť).pdf pdf